Током операције Маестрал припадници 7. Гардијске бригаде Хрватске војске, познатија као "Пуме" су 9. и 10. септембра 1995. на ширем подручју Млиништа, код Гламоча, након заробљавања стријељали Радослава Лакића, Перу Видовића, Петра Јотановића, Драгослава Мутића, Борислава Вукића и једну непознату мушку особу. Убиство је наредио командант бригаде Иван Кораде. За овај злочин пред Жупанијским судом у Загребу осуђени су: Тихомор Шаворић и Ненад Јуринец на по шест година затвора, Антун Новачић на пет, те Роберт Прецехтјел и Роберт Берак на по двије године затвора.